PolyAgent/wiki_georgian_en_parallel_20231101 huggingface dataset:
ჯიქურების ტბა

ჯიქურების ტბა — ტბა საქართველოში, კახეთის მხარის საგარეჯოს მუნიციპალიტეტში. მდებარეობს ივრის ზეგანზე. სიმაღლე ზღვის დონიდან 761 მეტრი.
სქოლიო
კახეთის მხარის ტბები
ბერძნული დამწერლობა

ბერძნული დამწერლობა — ანბანური დამწერლობა, რომელსაც იყენებს ბერძნული ენა. პირველი წარწერები გვხვდება ქრისტეს შობამდე მე-9 საუკუნეში. იგი წარმოიშვა ძველი ფინიკიური დამწერლობისაგან. ფინიკიურიდან ბერძნულში გადმოსვლისას ყველა ასომ სახე შეიცვალა, ბერძნებმა ანბანში პირველებმა შემოიტანეს ხმოვნები. ბერძნულ ანბანში 24 ასოა, მათგან შვიდი ხმოვანია. ისევე როგორც ლათინურსა და კირილიცაში, ბერძნულშიც არის დიდი და პატარა ასოები.
ასოთა სახელწოდებები
ასოთა სახელწოდებები, ისევე როგორც მოხაზულობები, ბერძნებმა ფინიკიურისგან გადმოიღეს. მაგალითად ფინიკიურში პირველი ორი ასოს სახელწოდებაა „ალეფ“ და „ბეთ“, ბერძნულშიც იმავე ასოებს „ალფა“ და „ბეტა“ ჰქვია.
ზოგიერთი ხმოვნის სახელი დამკვიდრდა ბიზანტიურ ხანაში. მაგალითად „ომიკრონ“ (ο) და „ომეგა“ (ω). ამ ასოთა სახელი მომდინარეობს სითყვებიდან მიკრონ (პატარა) და მეგა (დიდი), ხოლო თუ ამ ასოებს მივუწერთ „ო“-ს მივიღებთ: ო-პატარა (ო-მიკრონ) და ო-დიდი (ო-მეგა). ასევე „იფსილონ“ და „ეფსილონ“, ნიშნავს ი-მოკლე და ი-გრძელი.
ასოთა კომბინაციები
არსებობს ასევე ასოთა ზოგიერთი კომბინაცია, რომლებიც ერთი ნიშნით გამოისახება. ბერძნულში ეს ნიშნებიც ბიზანტიურ ხანაში დამკვიდრდა. მათი ნაწილი კი დღესაც გამოიყენება:
სტიგმა, სიგმა და ტაუ ერთად.
ამოტრიალებული ომიკრონი (Ȣ ȣ, ან Ʊ ʊ). იშვიათად გამოიყენება „ου“ კომბინაციის ნაცვლად.
კავშირი καὶ „და“ იწერება ხოლმე როგორც ϗ (კაი) (ლათინური „&“-ის მსგავსად).
ანბანი
არქაული ასოები
სხვა
ასო Ϸ ϸ (შო) ბაქტრიული ენის წერაში გამოიყენებოდა.
რესურსები ინტერნეტში
Greek Unicode Issues Nick Nicholas.
ბერძნული დამწერლობა
ჰაჯიყაბულის რაიონი

ჰაჯიყაბულის რაიონი — აზერბაიჯანის ერთ-ერთი რაიონი, რომელიც შეიქმნა 1990 წელს რესპუბლიკის უმაღლესი საბჭოს გადაწყვეტილებით. ჰაჯიყაბულის რაიონს ესაზღვრება ქალაქი შირვანი და ასევე აფშერონის, გობუსტანის, შემახის, აღსუს, ქურდამირის, საბირაბადის და სალიანის რაიონები
ისტორია
აბრეშუმის გზაზე მდებარე ჰაჯიყაბულის რაიონი, სხვადასხვა დროს დაპყრობილი იყო არაბთა, სელჩუკთა და სხვა სახელმწიფოების მიერ. ქვეყნის სახანოებად დაყოფის შემდგომ ეს რაიონი შედიოდა შამახის სახანოს შემადგენლობაში. ჩრდილოეთ აზერბაიჯანის რუსეთის სამეფოსთან შეერთების შემდეგ, იგი შედიოდა კასპიის პროვინციის შემადგენლობაში რომელიც დაარსდა 1830 წელს. 1841 წელს კასპიის პროვინციის გაუქმების შემდეგ, რაიონი შედიოდა შამახის გუბერნიის შემადგენლობაში. 1859 წელს შამახის დამანგრეველი მიწისძვრის შემდეგ, გუბერნიის დედაქალაქად დედაქალაქი ბაქო გამოცხადდა. მის დღევანდელ ადმინისტრაციულ ცენტრ ჰაჯიყაბულს ქალაქის სტატუსი მიენიჭა 1938 წლის 29 ნოემბერს.
ეკონომიკა
რეგიონში გადის ბაქო-თბილისის სარკინიგზო მაგისტრალი და აბრეშუმის გზის 82 კილომეტრი. ჰაჯიყაბულში ფუნქციონირებს 35-ზე მეტი სახელმწიფო და კერძო დაწესებულება. ამ დაწესებულებებიდან ყველაზე დიდია მდინარე მტკვრის წყალსადენების ექსპლუატაციის განყოფილებაა. იგი გაიხსნა 1971 წელს და უზრუნველყოფს მიმდებარე ტერიტორიებსა და ქვეყნის დედაქალაქს სასმელი წყლით. გაზსადენის წარმოების დეპარტამენტი და „Kalmaz“-ის მიწისქვეშა გაზსაცავი აკმაყოფილებს რესპუბლიკის ბუნებრივი გაზის მოთხოვნას. რაიონში მოქმედებს რკინიგზაც. მეფრინველეობის მეურნეობები სახელწოდებით „Adishirin“ და „Pirsaat“ ჰაჯიყაბულისა და მიმდებარე რაიონების კვერცხის მოთხოვნილებას აკმაყოფილებს. ორივე მეურნეობა მოქმედებს დამოუკიდებლობის მოპოვების პერიოდიდან. მიუხედავად იმისა, რომ რაიონის ეკონომიკა სოფლის მეურნეობაზეა დამოკიდებული, ცოტა ხნის წინ ჰაჯიყაბულში ექსპლუატაციაში შევიდა საავტომობილო ქარხანა, რუსული „Russian Gas Group“-სა და „Azermash OJSC“-ს თანამშრომლობის ფარგლებში. გარდა ამისა, 2017 წელს დათარიღებული აზერბაიჯანის რესპუბლიკის პრეზიდენტის ბრძანებით, ჰაჯიყაბულში შეიქმნება სამრეწველო რეგიონი, რომელიც განიხილება და რეგულირდება აზერბაიჯანის საინვესტიციო კომპანიის „OJSC“ -ის მიერ.
დემოგრაფია
სახელმწიფოს სტატისტიკური კომიტეტის თანახმად, მოსახლეობის რიცხვი 2018 წლის დასაწყისში 74,7 ათას ადამიანს შეადგენდა. მათგან 37,4 ათასი ცხოვრობს ქალაქებში, ხოლო 37,3 ათასი ადამიანი კი სოფლებში.
კლიმატი
ჰაჯიყაბულის რაიონს აქვს მშრალი სუბტროპიკული კლიმატი ცხელი ზაფხულითა და გრილი ზამთრით, მინიმალური ნალექით. ნალექის დონე მნიშვნელოვნად დამოკიდებულია სეზონზე, ამიტომ რეგიონში უფრო მეტი ნალექი ზამთრის პერიოდშია, ზაფხულის პერიოდთან შედარებით. იანვრის საშუალო ტემპერატურაა 2 ° C-ია, ხოლო ივლისის კი 26 ° C.
გალერეა
რესურსები ინტერნეტში
На сайте Azerbaijan
http://www.mcdmerkez.org/ts_general/azl/belediye/b-34.htm
სქოლიო
აზერბაიჯანის რაიონები
სანტა-კრუს-დე-ლა-სიერა

სანტა-კრუს-დე-ლა-სიერა — ქალაქი აღმოსავლეთ ბოლივიაში, სანტა-კრუსის დეპარტამენტის დედაქალაქი. მდებარეობს ზღვის დონიდან 416 მეტრზე. წარმოადგენს ბოლივიის უდიდეს ქალაქს. 2010 წლის მონაცემებით, ქალაქის მოსახლეობა 1.756.926, ხოლო მისი ურბანული არეალის 2,102,998 ადამიანს შეადგენს.
ქალაქი 1561 წლის 26 თებერვალს დააარსა ნუფლო დე ჩავესმა და მანვე უწოდა სახელი სანტა-კრუს-დე-ლა-სიერა, რაც ესპანურად „მთების წმინდა ჯვარს“ ნიშნავს.
კლიმატი ტროპიკული სავანის ტიპისაა. საშუალო წლიური ტემპერატურა 21 °C-ია.
იხილეთ აგრეთვე
ბოლივიის ქალაქების სია
რესურსები ინტერნეტში
Gobierno Municipal de Santa Cruz de la Sierra
Cartografía de la ciudad de Santa Cruz
Feria Internacional de Santa Cruz
Vista satelital de Santa Cruz en Wikimapia
Guía de eventos, restaurantes, bares, y mucho más, en Santa Cruz de la Sierra
Directorio de puntos WiFi libres de Santa Cruz de la Sierra
სქოლიო
ბოლივიის ქალაქები
ბოლივიის დეპარტამენტების დედაქალაქები
Pirapetinga

Pirapetinga is a municipality in the state of Minas Gerais in the Southeast region of Brazil.
Its estimated population in 2020 was 10,772 inhabitants (IBGE).
Geography
The municipality is located in the Meso-region of Zona da Mata near the border with the State of Rio de Janeiro. It is by road from the capital of Minas Gerais, Belo Horizonte. It has an area of including the city itself and two districts: Valão Quente and Caiapó.
Topography, climate, hydrology
The city is at an altitude of , with the highest point being Pedra Bonita at . The climate is tropical with wet summers and an average annual temperature around , with variations between (mean minimum) and (mean maximum).
The district is watered by the River Pirapetinga a tributary of the Paraíba do Sul.
Highways
BR-393
Demographics
Census Data - 2000
Total Population : 10,034
Urban: 8413
Rural: 1621
Men: 5034
Women: 5000
(Source: AMM )
Population density (inhabitants / km2): 51.8
Infant mortality (per thousand): 25.4
Life expectancy (years): 71.1
Fertility rate (children per woman): 2.2
Literacy Rate: 83.8%
Human Development Index (HDI): 0.759
HDI-M Income: 0.681
HDI-M Longevity: 0.768
HDI-M Education: 0.827
(Source: UNDP / 2000)
History
The city began as a village that grew up around the chapel erected in honour of Saint Anne in 1850. In 1864 the village became a district of Leopoldina with the name of Santana Pirapetinga.
It became independent of the municipality of Além Paraíba in 1938.
See also
List of municipalities in Minas Gerais
References
Municipalities in Minas Gerais
Ia Sukhitashvili

Ia Sukhitashvili (born 29 August 1980 in Tbilisi) is a Georgian actress of theatre and cinema.
Biography
In 2009 she appeared in A trip to Karabakh 2. She has also appeared in Blind Dates by Levan Koguashvili. In 2020, she won the Silver Shell for Best Actress.
References
External links
Biographical Dictionary of Georgia
National Filmography of Georgia
1980 births
Living people
21st-century actresses from Georgia (country)
მერიტამონი

მერიტამონი — ძველი ეგვიპტელი მეფის ასული. ფარაონ რამსეს II-ისა და ნეფერტარის ასული. დედის გარდაცვალების შემდეგ მიიღო „მთავარი ცოლის“ ტიტული.
რამსეს II-ის მეფობის 53-ე წელს მერიტამონი გარდაიცვალა. დაასაფლავეს მეფეთა ველზე, საფლავში QV68. დედასთან ახლოს.
მისი სკულპტურა აღმოაჩინა ფლინდერს პიტრიმ 1896 წელს თებეში დაცულია კაიროში, ეგვიპტის მუზეუმში.
ლიტერატურა
Saleh M., Sourouzian H. The Egyptian Museum Cairo: Official Catalogue. Mainz, 1967
Leblanc Ch. Nefertari, «L'aimée-de-Mout». Épouses, filles et fils de Ramsès II. Paris, 1999
რესურსები ინტერნეტში
Жизнь и статуя царицы Меритамон
ძველი ეგვიპტის დედოფლები
ბინდის საგა: ახალი მთვარე

ბინდის საგა: ახალი მთვარე — 2009 წლის რომანტიკული, ფენტეზი ჟანრის ფილმი, რომელიც დაფუძნებულია სტეფანი მეიერის რომანზე სახელწოდებით "ახალი მთვარე". ეს არის 2008 წლის ფილმის - ბინდის გაგრძელება. მას შემდეგ, რაც "ბინდს" წარმატება მოჰყვა, Summit Entertainment-მა მისი გაგრძელების გადაღება 2008 წლის ნოემბერშივე გადაწყვიტა. ფილმის რეჟისორია კრის ვეიტზი. მონაწილეობენ: კრისტენ სტიუარტი, რობერტ პეტინსონი და ტეილორ ლოტნერი, ისინი ბრუნდებიან ბელა სუონის, ედვარდ კალენისა და ჯეიკობ ბლეკის როლებში. ფილმის სლოგანია "It will be as though I never existed"
ფილმი ეკრანებზე 2009 წლის 18 ნოემბერს გამოვიდა. მან ასევე მესამე ადგილი დაიკავა "ყველაზე შემოსავლიან ეროვნულ პრემიერებს" შორის, "ბნელი რაინდისა და ადამიანი-ობობა 3-ის შემდეგ.
სიუჟეტი
კალენების ოჯახი ბელას დაბადების დღის აღსანიშნავ წვეულებას უმართავენ, სადაც ჯასპერი მოულოდნელად თავს ვერ შეიკავებს და ბელაზე თავდასხმას შეეცდება. მას შეაჩერებენ, მაგრამ ედვარდი მიხვდება რომ მისი სიახლოვე ბელასთვის სახიფათოა და გოგონას დატოვებას გადაწყვეტს. ის ეტყვის ბელას რომ აღარ უყვარს. ბელა ამის გამო საშინელ დეპრესიაშია. ახალი მეგობარის ჯეიკობ ბლექის დახმარებით ბელა გამოვა დეპრესიიდან. მალე ბელა გაიგებს რომ ჯეიკობი მაქციაა და ლაპუშზე მაქციების მთელი ტომია, ამას ისიც ემატება რომ ჯეიმზის შეყვარებული ვიქტორია ბელაზე ნადირობს. ისინი ვამპირების პირველი მტრები არიან. ბელას ვიქტორიასგან მგლები მაქციები იცავენ. საბოლოოდ ბელა კლდიდან გადახტება და დახრჩობისგან ჯეიკობი გადაარჩენს. სახლში ბელას ედვარდის და, ელისი დახვდება. რომელსაც გაუკვირდება რომ ბელა ცოცხალია. ის აუხსნის გოგონას რომ დაინახა როგორ გადახტა ბელა კლდიდან (ელისის ნიჭი მომავლის ხედვაა). შემდეგ კი ეტყვის რომ ედვარდს ჰგონია რომ ბელა დაიღუპა და ახლა ვოლტურიში მიდის რათა ვამპირების უძველეს კლანს, სამეფო ოჯახს სთხოვოს მოკვლას. ელისი და ბელა მაშინვე იატლიის ქალაქ ვოლტურისკენ გაემართებიან. ბელა შეძლებს ედვარდის გადარჩენას, მაგრამ ახალი საფრთხე იჩენს თავს. ვოლტურის წევრები, სიცოცხლის სანაცვლოდ ბელას გარდაქმნას და ვამპირად გადაქცევას მოითხოვენ. ედვარდს მოუწევს ამ მძიმე გადაწყვეტილების მიღება და დასთანხმდება არიოს (ვოლტურის სამეულიდან უმთავრესს) ბელას გარდაქმნაზე. ბელა და ედვარდი ფორკსში ბრუნდებიან. ბელას და ჯეიკობის ურთიერთობა რთულდება. ფილმის ბოლოს ედვარდი ბელას ხელს სთხოვს.
როლებში
ვამპირები
ედვარდ კალენი - რობერტ პატინსონი
კარლაილ კალენი - პიტერ ფაჩინელი
ესმე კალენი - ელისაბედ რიზერი
როზალი კალენი - ნიკი რიდი
ემეტ კალენი - კელან ლატსი
ელის კალენი - ეშლი გრინი
ჯასპერ კალენი - ჯექსონ რეტბონი
არო - მაიკლ შინი
კაიუსი - ჯეიმი კემფბელ ბაუერი
მარკუსი - კრისტოფერ ჰეირდალი
ჯეინი - დაკოტა ფენინგი
ალეკი - კამერონ ბრაითი
დემეტრი - ჩარლი ბიული
ფელიქსი - დანიელ კარდმორი
ვიქტორია - რაშელ ლეფევრე
ლორანი - ედი გატერი
ადამიანები
ბელა სვონი - კრისტენ სტიუარტი
ჩარლი სვონი - ბილი ბერკი
ჯეიკობ ბლექი - ტეილორ ლოტნერი
ბილი ბლექი - გილ ბირმინგემი
ჯესიკა სტენლი - ანა კენდრიკი
ანჟელა ვებერი - კრისტიან სერატოსი
მაიკლ ნიუტონი - მაიკლ უელში
ერიკ იორკი - ჯასტინ ჩონი
მაქციები
ჯეიკობ ბლექი - ტეილორ ლოტნერი
სემ ალეი - ჩესკ სპენსერი
ემბრი ქოლი - კიოვა გორდონი
ქვილ ატერა - ტაისონ ჰაუსმენი
პოლი - ალეკს მერაზი
ჯარედი - ბროსნონ პელეთიერი
მუსიკა
სქოლიო
რესურსები ინტერნეტში
2009 წლის ფილმები
ამერიკული ფილმები
ინგლისურენოვანი ფილმები
ბინდი (ფილმების სერია)
სენტ-გოდენსის დაბლ-იგლი

სენტ-გოდენსის დაბლ-იგლი
სენტ-გოდენსის „დაბლ-იგლი“ ან სენტ-გოდენსის 20 დოლარი — აშშ-ის ოქროს მონეტები 20 დოლარიანი ნომინალით, რომელნიც 1907-1933 წლებში იჭრებოდნენ. აშშ-ში, მიმოქცევაში ოდესმე არსებული მონეტებიდან, ყველაზე ლამაზებად ითვლებიან. აქვთ რამდენიმე ნაირსახეობა.
მონეტა მისი დიზაინერის — ამერიკელი სკულპტორის ოგასტეს სენტ-გოდენსის საპატივსაცელმოდაა დარქმეული. თეოდორ რუზველტი, ისწრაფვოდა რა, ამერიკული მონეტები უფრო ლამაზები და ესთეთიკურად მიმზიდველები გაეხადა, 1904 წელს სენტ-გოდენსს ახალი მონეტის ტიპების შემუშავება სთხოვა. აშშ-ის ზარაფხანასთან თანამშრომლობის ნეგატიური გამოცდილების და მთავარ გრავიორ ჩარლზ ბარბერთან არც თუ ისე მეგობრული ურთიერთობის მიუხედავად, სენტ-გოდენსმა მიიღო პრეზიდენტის შეთავაზება. ახალი მონეტების შექმნის და მათი ფართო მოხმარებაში გაშვება შეფერხებებით მიმდინარეობდა, ეს გამოწვეული იყო ნაწილობრივ როგორც სენტ-გონდსის ავადმოყოფობით, ასევე თვითონ მონეტის რელიეფის გამოსახულების განსაკუთრებულობებითაც. სენტ-გოდენსი 1907 წელს გარდაიცვალა, ამ დრომდე მან უკვე მოასწრო 10 და 20 დოლარიანი მონეტების დიზაინის შექმნა, თუმცა მათ მიმოქცევაში გაშვებას ვეღარ მოესწრო.
პირველი არც თუ ისე დიდი ტირაჟის შემდეგ, სამონეტო ეზოს გრავიორმა ბარბერმა მონეტის რელიეფურობის უფრო შემცირებით დიზაინს მოდიფიცირება გააკეთა. ამ ცვლილების შედეგად მონეტის მოჭრის პროცესი შედარებით გაადვილდა. მონეტებზე, რომელნიც 1907 წელს და 1908 წლის დასაწყისში მოიჭრნენ, არ იყო დევიზი IN GOD WE TRUST (ჩვენ ღვთის გვჯერა) — ამერიკული ფულის აუცილებელი ატრიბუტი. აშშ-ის კონგრესის მოთხოვნით დევიზი დატანილ იქნა გამოსახულებაზე, ხოლო მონეტებმა, რომელნიც სიტყვა GOD-ს არ შეიცავდნენ, მიიღეს სახელი „უღმერთოები“.
სენტ-გოდენსის „დაბლ-იგლი“ ძირითადად საერთაშორისო ვაჭრობისთვის გამოიყენებოდა.
იმისდა მიუხედავად, რომ 1933 წელს 455 ათასი ეგზემპლარი მოიჭრა, დღესდღეობით ამ მონეტების რამდენიმე ეგზემპლარიღაა შემორჩენილი. დანარჩენი კი გადადნობილ იქნა, აშშ-ის მიერ ოქროს სტანდარტზე უარის თქმის გამო. 1933 წლის სენტ-გოდენსის „დაბლ-იგლი“ დღესდღეობით ყველაზე ძვირადღირებული ამერიკული მონეტაა მსოფლიოში, რომელიც 2002 წელს აუქციონზე 7 590 020 ამერიკულ დოლარად გაიყიდა.
სქოლიო
ნუმიზმატიკა
კვადრატურა (ასტრონომია)

კვადრატურა (ასტრონომია)
კვადრატურა ასტრონომიაში, ცის სფეროზე მზის, მთვარისა და პლანეტების ურთიერთმდებარეობების, ე. წ. კონფიგურაციების ერთ-ერთი სახეობა, როდესაც გრძედთა სხვაობა 90°-ია.
იხილეთ აგრეთვე
კონფიგურაციები ასტრონომიაში
ასტრონომია
Look Through My Eyes

Look Through My Eyes — ინგლისელი მომღერალ და სიმღერების ავტორ ფილ კოლინზის სიმღერა, რომელიც შეტანილია ანიმაციურ ფილმში ძმა დათვი. სიმღერის განსხვავებული ვერსია შეტანილია ფილმში ხიდი ტერაბითიაში. მას ასრულებს Everlife.
სიმღერები
Look Through My Eyes – 4:10
Look Through My Eyes (ინსტრუმენტული) – 4:10
2003 წლის სინგლები
ფილ კოლინზის სიმღერები
ორბა

ორბა — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 17,73 კმ². მოსახლეობა — 2232 კაცი (2020 წ.).
იხილეთ აგრეთვე
ალიკანტეს მუნიციპალიტეტები
რესურსები ინტერნეტში
ორბის მუნიციპალიტეტის ოფიციალური საიტი
სქოლიო
ალიკანტეს მუნიციპალიტეტები
მთიხვი

მთიხვი (Desmana moschata) — ძუძუმწოვარი ცხოველი მწერიჭამიების რიგისა. მისი სხეულის სიგრძე 20-22 სმ, მასა 520 გ აღწევს. კუდის ფუძესთან მუშკის ჯირკვლები აქვს, რომელთა ნივთიერება ბეწვს იცავს დასველებისაგან. კარგადაა შეგუებული წყალს. უძველესი რელიქტური სახეობაა. გავრცელებულია მდინარეების ვოლგის, დონისა და ურალის აუზებში, ბინადრობს სოროებში, რომლებსაც გამოსასვლელი წყალში აქვს. იკვებება მუცელფეხიანი მოლუსკებით, წვრილი თევზებით, მწერებით, წურბელებით, აგრეთვე მცენარეებით. შობს 1-5 თვალაუხილავ შიშველ, უმწეო ნაშიერს. ბეწვი მტკიცე და მაღალხარისხოვანია, თუმცა დიდი სარეწაო მნიშვნელობა არ აქვს. მთიხვის რიცხვი მკვეთრად მცირდება, რის გამოც მას იცავენ.
ლიტერატურა
თხუნელასებრნი
კეთილშობილი მარჯანი

კეთილშობილი მარჯანი
კეთილშობილი (წითელი) მარჯანი — ნაწლავღრუიანი ცხოველი მარჯნის პოლიპების კლასისა. გავრცელებულია ხმელთაშუა ზღვასა და ატლანტის ოკეანეში, 100-200 მ სიღრმეზე. ქმნის დატოტვილ კოლონებს, რომლებიც მჭიდროდაა მიმაგრებული კლდოვან გრუნტზე. თვითონ პოლიპი თეთრია, აქვს 8 ბუმბულისებრი საცეცი, წითელი კიროვანი სხეულაკებისაგან (სპიკულებისაგან) შემდგარი შინაგანი ჩონჩხი, რომლისაგანაც ამზადებენ სამკაულებს — მძივებს, სამაჯურებსა და სხვა.
ლიტერატურა
ნაწლავღრუიანები
ლუქსემბურგის კულტურა

ლუქსემბურგის კულტურა — აღნიშნავს ლუქსემბურგის კულტურულ ცხოვრებას და ტრადიციებს. მოქალაქეების უმეტესობა საუბრობს სამ ენაზე: ტრადიციულ გერმანიკულ ლუქსემბურგულზე, გერმანულზე და ფრანგულზე. ლუქსემბურგს აქვს მდიდარი კულტურული ისტორია, განსაკუთრებით: მუსიკაში, მხატვრობაში და ფოტოგრაფიაში. აქვს ბევრი: თეატრი, საკონცერტო დარბაზი, მუზეუმი და გალერეა.
მუზეუმები
მსხვილი მუზეუმებია:
ისტორიის და ხელოვნების ეროვნული მუზეუმი (MNHA)
ბუნების ისტორიის ეროვნული მუზეუმი (NMHN)
ქალაქ ლუქსემბურგის ისტორიის მუზეუმი
თანამედროვე ხელოვნების მუზეუმი (MUDAM)
გალერიები
კაზინო ლუქსემბურგი
ვილა ვაუბანი
რესურსები ინტერნეტში
Luxembourg's official cultural portal
Luxembourg American Cultural Society
The Breweries of Luxembourg: beers, history, styles
Food and Drink in Luxembourg
Luxembourg Recipes
ლუქსემბურგი
ბასაური

ბასაური — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის გრან-ბილბაოს კომარკის შემადგენლობაში. ფართობი — 7,16 კმ². მოსახლეობა — 40 847 კაცი (2020 წ.).
იხილეთ აგრეთვე
ბისკაიის მუნიციპალიტეტები
რესურსები ინტერნეტში
ბიასაურის მუნიციპალიტეტის ოფიციალური საიტი
სქოლიო
ბისკაიის მუნიციპალიტეტები
ბისკაიის ქალაქები
დედა (2014 წლის ფილმი)

დედა (2014 წლის ფილმი)
დედა — 2014 წლის კანადური დრამა, რომლის რეჟისორი, სცენარისტი, პროდიუსერი და მემონტაჟეა ქსავიე დოლანი. ფილმში მთავარ როლებს ასრულებენ ენ დორვალი, ანტუან-ოლივიე პილონი და სიუზან კლემანი.
კინოსურათი მარტოხელა დედის შესახებ მოგვითხრობს. მას ყურადღების დეფიციტის ჰიპერაქტიული აშლილობის მქონე თინეიჯერ ვაჟთან უწევს გამკლავება, რომელიც დროდადრო უკონტროლო და ძალადობრივი ხდება. ფილმში მოქმედება ჰიპოთეტურ მომავალში მიმდინარეობს, სადაც კანადელ მშობლებს აქვთ ლეგალური უფლება, პრობლემური ბავშვები საჯარო სამკურნალო დაწესებულებებში მოათავსონ.
ფილმი დედა-შვილის ურთიერთობაზეა ფოკუსირებული, რაც დოლანის შემოქმედებაში განმეორებადი თემაა. „დედა“ რეჟისორისთვის ენ დორვალთან მეოთხე, ხოლო სიუზან კლემანთან რიგით მესამე კოლაბორაციაა. დოლანს სცენარის დაწერა პილონის აღმოჩენენამ და ლუდოვიკო ეინაუდის მუსიკამ შთააგონა. ფილმი კვებეკში 1:1 ფორმატში გადაიღეს.
„დედა“ 2014 წლის კანის კინოფესტივალზე წარდგა, სადაც ჟიურის პრიზი მოიპოვა. ფილმმა გამოსვლისთანავე კრიტიკული და ფინანსური წარმატება დაიმსახურა. მსოფლიო მასშტაბით მისმა შემოსავალმა 13 მილიონი დოლანი შეადგინა.
რესურსები ინტერნეტში
2014 წლის ფილმები
ტრონის პერსონაჟების სია

ტრონის პერსონაჟების სია
აქ განხილულია ფილმებისა და თამაშების სერიის ტრონი პერსონაჟები.
შექმნა
ტრონი
ბიტი
ლორა ბეინზი
კომპანიის 'ენკომი' ინჟინერი და მკვლევარი. კევინ ფლინის ყოფილი და ალან ბრედლის ამჟამინდელი შეყვარებული.
ალან ბრედლი
კომპიუტერული პროგრამისტი, რომელიც კომპანიის 'ენკომი' თანამშრომელი და კევინ ფლინის მეგობარია.
კლუ
ედ დილინჯერი
კევინ ფლინი
პირველი ფილმის მთავარი გმირი, რომლის როლს ჯეფ ბრიჯესი ასრულებს.
ძირითადი კონტროლის პროგრამა
რამი
სარკი
ტრონი
იორი
ტრონი 2.0 და სხვა
ჯეტ ბრედლი
მერკური
Ma3a
თორნი
კერნელი
ბაიტი
მონაცემთა აჩრდილები
სეთ კრაუნი, ევა პოპოვი და ეზმონდ ბეიზა
ტრონი: მემკვიდრეობა და სხვა
აბრახასი
ბეკი
კლუ
ISOები
სემ ფლინი
კესტორი
ქუორა
რინზლერი
ტეზლერი
ედვარდ დილინჯერ უმცრ.
სხვა პერსონაჟები
ტრონი
ნოვესი

ნოვესი — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ტორიხოსის კომარკის შემადგენლობაში. ფართობი — 42 კმ². მოსახლეობა — 3019 კაცი (2020 წ.).
იხილეთ აგრეთვე
ტოლედოს მუნიციპალიტეტები
რესურსები ინტერნეტში
ნოვესის მუნიციპალიტეტის ოფიციალური საიტი
სქოლიო
ტოლედოს მუნიციპალიტეტები
იაროსლავ კაჩინსკი

იაროსლავ კაჩინსკი
იაროსლავ ალექსანდერ კაჩინსკი (დ. 18 ივნისი, 1949) —პოლონელი პოლიტიკოსი, პარტია „კანონი და სამართლის“ ლიდერი და ერთ-ერთი თანადამაარსებელი (2001) თავის ტყუპ ძმასთან, ლეხ კაჩინსკისთან ერთად, რომელიც პოლონეთის პრეზიდენტის თანამდებობაზე იმყოფებოდა გარდაცვალებამდე (2010).
პარტიის სახელით იაროსლავ კაჩინსკი პოლონეთის პრემიერ-მინისტრი იყო 2006 წლის ივლისიდან 2007 წლის ნოემბრამდე, რა დროსაც მისი ძმა პოლონეთის პრეზიდენტად მსახურობდა. 2007 წელს პარტიის საარჩევნო მარცხის შემდეგ, იაროსლავი იყო ოპოზიციის მთავარი ლიდერი „სამოქალაქო პლატფორმის“ მთავრობის პირობებში. ავიაკატასტროფაში ძმის გარდაცვალების შემდეგ იაროსლავ კაჩინსკიმ მონაწილეობა მიიღო 2010 წლის პოლონეთის საპრეზიდენტო არჩევნებში და დამარცხდა ბრონისლავ კომოროვსკისთან.
2015 წელს „კანონი და სამართალის“ მიერ როგორც საპრეზიდენტო, ისე საპარლამენტო არჩევნებში გამარჯვების შემდეგ, კაჩინსკი ითვლება ყველაზე მნიშვნელოვან პოლიტიკოსად პოლონეთში და ერთ-ერთ ყველაზე გავლენიან ევროპელ ლიდერად. ამ მიზეზით, პოლონეთში მას საზოგადოების ნაწილი „სახელმწიფოს მეთაურს“ უწოდებს (იოზიფ პილსუდსკის მაგალითზე). 2020 წელს იგი დაინიშნა პოლონეთის პრემიერ-მინისტრის მოადგილედ თავდაცვის, იუსტიციისა და შინაგან საქმეთა სამინისტროებზე ზედამხედველობის მიმართულებით.
რესურსები ინტერნეტში
სქოლიო
პოლონეთის პრემიერ-მინისტრები
დაბადებული 1949
დაბადებული 18 ივნისი
პოლონელი პოლიტიკოსები
იანაკის მატსისი

იანაკის მატსისი (დ. 24 ოქტომბერი, 1933) — კვიპროსელი პოლიტიკოსი და ევროპის პარლამენტის დეპუტატი ევროპის სახალხო პარტიიიდან, 2004 წლის 14 ივნისიდან 2009 წლის ივნისამდე. 2009 წლის ევროპარლამენტის არჩევნებში მას მონაწილეობა აღარ მიუღია.
სქოლიო
კვიპროსელი პოლიტიკოსები
დაბადებული 1933
დაბადებული 24 ოქტომბერი
ასკიას საფლავი

ასკიას საფლავი მალის ქალაქ გაოში — მიჩნეულია, რომ სწორედ აქ განისვენებს სონგაის იმპერიის ერთ-ერთი ყველაზე წარმატებული იმპერატორი, ასკია მუჰამედ I. აშენებულია XV საუკუნის ბოლოს. 2004 წლიდან შესულია იუნესკოს მსოფლიო მემკვიდრეობის ძეგლთა სიაში.
იუნესკო საფლავს აღწერს, როგორც შესანიშნავ ნიმუშს ტალახის მონუმენტური ნაგებობისა, რომელიც დასავლეთ აფრიკის საჰელის ტრადიციებს მიეკუთვნება. კომპლექსი მოიცავს პირამიდულ სამარხს, ორ მეჩეთს, საფლავს და მიწაყრილების ანსამბლს. მისი სიმაღლე 17 მეტრია და წარმოადგენს კოლონიალიზმამდელ უდიდეს არქიტექტურულ მონუმენტს რეგიონში. იგი პირველი მაგალითია იმ ისლამური არქიტექტურული სტილისა, რომელიც შემდგომ მთელს რეგიონში გავრცელდა.
ძეგლის ბოლოდრეოინდელი სახეცვლილებები მოიცავს 1960-1970-იან წლებში მეჩეთის გაფართოებას და 1999 წელს არეალის ირგვლივ კედლის შემოვლებას. მისი ისტორიის განმავლობაში, ძეგლს რეგულარულად აბათქაშებდნენ, ეს იყო აუცილებელი პროცედურა ტალახის სტრუქტურის შეკეთება-შენარჩუნებისთვის. 2000 წელს, მოხდა კომპლექსის ელექტრიფიკაცია - დაემატა ნათურები და წვერზე ხმის გამაძლიერებელი დინამიკი.
ქალაქ გაოს მოსახლეობის მიერ, ასკია რეგულარულად გამოიყენება როგორც მეჩეთი და საზოგადოებრივი საკუთრების კულტურული ცენტრი. მას ეროვნული კანონმდებლობა იცავს.
ასკია მოჰამედი სონგაის იმპერიის პირველი ასკია იმპერატორი იყო, მან იმპერია საგრძნობლად გააფართოვა. ვინაიდან ის სანიმუშო მუსლიმანი იყო, ის მექას მოსალოცად წავიდა, საიდანაც 1495 წელს დაბრუნდა, საიდაც მან თავის საფლავის ასაშენებელი მასალები ჩამოიტანა — მექას ტალახი და ხე-მასალა. როგორც ამბობენ, მეფის ქარავანი ათასობით აქლემისგან შედგებოდა. თავიდან სტრუქტურა დაპროექტებული იყო როგორც საცხოვრებელი სახლი, რამდენიმე ოთახითა და კორიდორებით, მაგრამ ასკია მუჰამედის სიკვდილისთანაე ის დაილუქა.
ასკია მუჰამედი ერთადერთია, რომელიც უშუალოდ სამარხში განისვენებს, რამდენიმე სხვა ასკია დასავლავებულია მის ეზოში.
იხილეთ აგრეთვე
მსოფლიო მემკვიდრეობის ძეგლების სია აფრიკაში
რესურსები ინტერნეტში
World Heritage Website
UNESCO Evaluation of Askia
მსოფლიო მემკვიდრეობის ძეგლები მალიში
საწაბლე

საწაბლე — სოფელი საქართველოში, იმერეთის მხარის ზესტაფონის მუნიციპალიტეტში (შროშის თემი), მდებარეობს იმერეთის მაღლობზე. ზღვის დონიდან 550 მეტრი, ზესტაფონიდან 25 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 105 ადამიანი.
ლიტერატურა
სქოლიო
ზესტაფონის მუნიციპალიტეტის სოფლები
იაკუბჰერი

იაკუბჰერი — ძველი ეგვიპტის მეფე (ფარაონი) მეთოთხმეტე დინასტიიდან, რომელიც მეფობდა მეორე გარდამავალი პერიოდის დროს. უცნობია თუ როდის დაიწყო და დასრულდა იაკუბჰერი მმართველობა, ან რამდენს ხანს იმეფა. ასევე უცნობია თუ ვინ იყო იაკუბჰერის წინამორბედი და ვინ ავიდა ეგვიპტის სამეფო ტახტზე მის შემდეგ
რესურსები ინტერნეტში
მეთოთხმეტე დინასტია
ეგვიპტის მეთოთხმეტე დინასტია
ეგვიპტის ფარაონები
ეგვიპტის მეთოთხმეტე დინასტიის ფარაონები
ზემო ვედი

ზემო ვედი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ხაიშის თემში (სოფლები: ბარჯაში, გაღმა ხაიში, ზედა ვედი, ზედა წვირმინდი, ზედა ხაიში, ზემო ვედი, თოთანი, ლალხორალი, ლახანი, ლუხი, მუხაშურა, ნაკი, ნალქორვალი, ნანყბული, სკორძეთი, ტობარი, ქედანი, ქვედა ვედი, ქვედა წვირმინდი, შგედი, ციცხვარი, ჭერი, ხაიში, ჯორკვალი).
დემოგრაფია
2014 წლის აღწერის მონაცემებით სოფელში ცხოვრობს 11 ადამიანი.
სქოლიო
მესტიის მუნიციპალიტეტის სოფლები
დიორდიუნჯიუ-ბარაქი

დიორდიუნჯიუ-ბარაქი — სოფელი აზერბაიჯანში, აღჯაბადის რაიონში.
რესურსები ინტერნეტში
აღჯაბადის რაიონის სოფლები